**Ministru kabineta noteikumu projekta „Grozījumi Ministru kabineta 2009.gada 15.septembra noteikumos Nr. 1065 „Noteikumi par aizdevumiem sīko (mikro), mazo un vidējo komersantu un lauksaimniecības pakalpojumu kooperatīvo sabiedrību attīstības veicināšanai””** **sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Tiesību akta projekts ir izstrādāts pamatojoties uz nepieciešamību paplašināt sīko (mikro), mazo un vidējo komersantu pieeju finansējumam VAS „Latvijas Hipotēku un zemes banka” īstenotās atbalsta programmas „Aizdevumi sīko (mikro), mazo un vidējo komersantu un lauksaimniecības pakalpojumu kooperatīvo sabiedrību attīstības veicināšanai” (turpmāk tekstā – programma) ietvaros. |
| 2. Pašreizējā situācija un problēmas | 2009.gada 15.septembrī tika apstiprināti Ministru kabineta noteikumi Nr.1065 „Noteikumi par aizdevumiem sīko (mikro), mazo un vidējo komersantu un lauksaimniecības pakalpojumu kooperatīvo sabiedrību attīstības veicināšanai” (turpmāk tekstā – MK noteikumi Nr.1065), kuri noteica atbalsta piešķiršanas nosacījumus apgrozāmo līdzekļu aizdevumiem un investīciju aizdevumiem, kā arī noteica, ka aizdevumus sniegs VAS „Latvijas Hipotēku un zemes banka” (turpmāk tekstā – Hipotēku banka). Programmas faktiskā realizācija tika uzsākta 2010.gada februārī, pieejamiem programmas resursiem veidojot 70.3 milj. LVL. Atbilstoši MK noteikumiem Nr.1065, kopējais aizdevumu apjoms līdz programmas darbības beigām 2013.gada 31.decembrī sasniegs 142 milj. LVL. Šobrīd, laika posmā līdz 2011.gada decembrim, programmas ietvaros jau ir piešķirti 405 aizdevumi 19,53 milj. LVL apmērā. Atbilstoši spēkā esošajiem MK noteikumiem Nr.1065, programmas ietvaros pakalpojumu nozares ierobežojumi (MK noteikumu Nr.1065 11.6. – 11.14. punkti) netiek attiecināti uz aizdevumiem sīkajiem (mikro) uzņēmumiem, ja aizdevumu kopējā summa vienam komersantam šīs programmas ietvaros nepārsniedz 30 000 latu**.** Pašlaik Hipotēku bankā ir iesniegti vairāki projekta pieteikumi aizdevuma saņemšanai minētajās nozarēs taču komersanta darbinieku skaits nedaudz pārsniedz 10 personas, kas attiecīgi vairs nekvalificējas kā mikro komersants, bet gan kā mazais komersants. Lai nodrošinātu nepieciešamos finanšu resursus arī šādiem komersantiem ar nosacījumu, ka tiem piemīt ekonomiskās izaugsmes potenciāls un dzīvotspējīgi projekti, kā arī lai veicinātu programmas aktīvāku apguvi, nepieciešams noteikt ka iepriekšminētie nozares ierobežojumi netiek attiecināti arī uz mazajiem komersantiem. Papildus norādām, ka nepieciešams izmantot MVU klasifikā­ci­ju, kas dota EK Regu­las 800/2008 1.pielikumā: (mikro – līdz 10 darbiniekiem, mazie – līdz 50, vidējie – līdz 250), ne­veidojot jaunas apakš­kategorijas pēc darbi­nie­ku skaita.Lai sekmētu valstī stabilu ekonomisko izaugsmi, nepieciešams nodrošināt dažādas tautsaimniecības nozares pārstāvošos uzņēmumus, kuriem piemīt ekonomiskās izaugsmes potenciāls un dzīvotspējīgi projekti, ar iespēju iegūt tiem vajadzīgos finanšu resursus. Ņemot vērā to, ka Hipotēku bankā projekta pieteikumu iesnieguši arī vairāki komersanti, kuri neatbilst prasībām, jo nodarbojas ar lauksaimniecības produktu primāro ražošanu, nepieciešams papildināt noteikumus nodrošinot, ka sīkie (mikro), mazie un vidējie uzņēmumi (komersanti, zemnieku vai zvejnieku saimniecības, individuālie uzņēmumi), kuri nodarbojas ar lauksaimniecības produktu ražošanu un kuri atbilst Komisijas 2006.gada 15.decembra Regulai (EK) Nr. 1857/2006 par Līguma 87. un 88. panta piemērošanu attiecībā uz maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (Eiropas Savienības Oficiālais Vēstnesis, 2006.gada 16.decembris, Nr. L 358) var saņemt atbalstu MK noteikumu Nr.1065 ietvaros. Programmas realizācijai netiek izmantoti ne valsts budžeta, ne ES fondu līdzekļi.Papildus, pamatojoties uz Lauku atbalsta dienesta sniegto informāciju, ir izlietots lauksaimniecības Kredītfondam pieejamais finansējums (MK 20.07.2010 noteikumi Nr.664 „Kārtība, kādā tiek administrēts un uzraudzīts valsts un Eiropas Savienības atbalsts lauksaimniecībai, lauku un zivsaimniecības attīstībai, izveidojot kredītu fondu”). Līdz ar to, lai rastu iespēju turpināt finansēt klientus, kas līdz šim pretendēja uz Kredītfonda aizdevumu, nepieciešams palielināt maksimālo investīciju aizdevumu summu līdz 2 milj. latu MK noteikumu Nr1065 ietvaros sīkiem (mikro), maziem un vidējiem saimnieciskās darbības veicējiem (komersanti, zemnieku vai zvejnieku saimniecības, individuālie uzņēmumi), kuri nodarbojas ar lauksaimniecības produktu ražošanu un kuri atbilst Komisijas Regulai Nr. 1857/2006. Piedāvātais aizdevuma maksimālās summas palielinājums pamatā ir nepieciešams lauksaimniecības produktu ražotājiem – investīciju projektu realizācijai. Papildus, šāds grozījums ļautu sekmīgāk apgūt programmai pieejamos finanšu līdzekļus. Lai nodrošinātu konsekventu pieeju, klientiem, kas līdz šim pretendēja uz Kredītfonda aizdevumu, nepieciešams noteikt, ka tiem var izsniegt aizdevumu 100% apmērā un nav jānosaka papildus savs ieguldījums, kā tas līdz šim bija noteikts attiecībā uz Kredītfonda izmantošanu.Tā arī, nepieciešams papildināt neatbalstāmo nozaru sarakstu Noteikumu Nr.1065 ietvaros ar elektroenerģijas un siltumapgādes nozari, izņemot, ja projekta īstenošanu līdzfinansē Kohēzijas fonds. Norādām, ka minētajai nozarei jau tiek sniegts atbalsts citos atbalsta veidos (piem. elektrības tarifu jomā), līdz ar to lai neveicinātu pārlieku liela atbalsta apjoma radīšanu vienai konkrētai nozarei, uzskatām, ka atbalsts šai nozarei finanšu instrumentu veidā nav nepieciešams. |
| 3. Saistītie politikas ietekmes novērtējumi un pētījumi | Nav. |
| 4. Tiesiskā regulējuma mērķis un būtība | Tiesību akta projekts paredz veikt grozījumus MK noteikumos Nr.1065:* paplašinot atbalstāmo nozaru loku aizdevumu saņēmējiem, kuri atbilst mazā uzņēmuma kritērijiem, ja aizdevumu kopējā summa vienam komersantam šīs programmas ietvaros nepārsniedz 30 000 latu**;**
* paplašinot atbalsta saņēmēju loku sīkiem (mikro), maziem un vidējiem uzņēmumiem (komersanti, zemnieku vai zvejnieku saimniecības, individuālie uzņēmumi), kuri nodarbojas ar lauksaimniecības produktu ražošanu;
* palielināt maksimālo investīciju aizdevumu summu līdz 2 milj. latu MK noteikumu Nr1065 ietvaros sīkiem (mikro), maziem un vidējiem saimnieciskās darbības veicējiem (komersanti, zemnieku vai zvejnieku saimniecības, individuālie uzņēmumi), kuri nodarbojas ar lauksaimniecības produktu ražošanu un kuri atbilst Komisijas Regulai Nr. 1857/2006;
* papildināt neatbalstāmo nozaru sarakstu Noteikumu Nr.1065 ietvaros ar elektroenerģijas un siltumapgādes nozari, izņemot, ja projekta īstenošanu līdzfinansē Kohēzijas fonds.
 |
| 5. Projekta izstrādē iesaistītās institūcijas | Latvijas Hipotēku un zemes banka |
| 6. Iemesli, kādēļ netika nodrošināta sabiedrības līdzdalība | Nav. |
|  7. Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | * sīkie (mikro), mazie un vidējie komersanti;
* sīkie (mikro), mazie un vidējie uzņēmumi (komersanti, zemnieku vai zvejnieku saimniecības, individuālie uzņēmumi), kuri nodarbojas ar lauksaimniecības produktu ražošanu
 |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav. |
| 3. | Tiesiskā regulējuma finansiālā ietekme | Noteikumu projekts paredz atļaut sniegt aizdevumus sīkajiem (mikro) un mazajiem komersantiem, samazinot nozaru ierobežojumus, ja kopējais aizdevuma apjoms vienam komersantam programmas ietvaros nepārsniedz 30 000 LVL. Programmas ietvaros turpmāk finansējumu varēs saņemt arī sīkie (mikro), mazie un vidējie uzņēmumi (komersanti, zemnieku vai zvejnieku saimniecības, individuālie uzņēmumi), kuri nodarbojas ar lauksaimniecības produktu ražošanu. Noteikumu projekts paredz palielināt maksimālo investīciju aizdevumu summu līdz 2 milj. latu MK noteikumu Nr1065 ietvaros sīkiem (mikro), maziem un vidējiem saimnieciskās darbības veicējiem (komersanti, zemnieku vai zvejnieku saimniecības, individuālie uzņēmumi), kuri nodarbojas ar lauksaimniecības produktu ražošanu un kuri atbilst Komisijas Regulai Nr. 1857/2006.Noteikumu projekts uzlabos finansējuma apguvi programmas ietvaros.  |
| 4. | Tiesiskā regulējuma nefinansiālā ietekme | Tiks paplašināts aizdevuma saņēmēju loks, tādējādi, tiks veicinātas ekonomiskās aktivitātes valstī, radītas jaunas darba vietas, līdz ar to tiks sekmēta Latvijas tautsaimniecības attīstība.  |
| 5. | Administratīvās procedūras raksturojums | Nav attiecināms. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav. |

**Anotācijas III un IV sadaļa - nav attiecināms.**

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Ar normatīvo aktu tiek ieviestas šāda Eiropas Savienības tiesību aktu prasības:Komisijas 2006.gada 15.decembra Regula (EK) Nr. 1857/2006 par Līguma 87. un 88. panta piemērošanu attiecībā uz maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (Eiropas Savienības Oficiālais Vēstnesis, 2006.gada 16.decembris, Nr. L 358).Komisijas 2007.gada 20.decembra Regula Nr.1535/2007 par EK Līguma 87. un 88.panta piemērošanu de minimis atbalstam lauksaimniecības produktu ražošanas nozarē (Eiropas Savienības Oficiālais Vēstnesis, 2007.gada 21.decembris, Nr. L 337).Eiropas Komisijas 2008.gada 6.augusta Regula (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, Nr. L 214/3) (turpmāk – EK Regula Nr. 800/2008).Eiropas Komisijas 2006.gada 15.decembra Regula (EK) Nr. 1998/2006 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, Nr. L 379) (turpmāk – EK Regula Nr. 1998/2006); |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| 1.tabula Tiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību aktu prasības: Komisijas 2006.gada 15.decembra Regula (EK) Nr. 1857/2006 par Līguma 87. un 88. panta piemērošanu attiecībā uz maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (Eiropas Savienības Oficiālais Vēstnesis, 2006.gada 16.decembris, Nr. L 358) (turpmāk – Regula Nr. 1857/2006)Komisijas 2007.gada 20.decembra Regula Nr.1535/2007 par EK Līguma 87. un 88.panta piemērošanu de minimis atbalstam lauksaimniecības produktu ražošanas nozarē (Eiropas Savienības Oficiālais Vēstnesis, 2007.gada 21.decembris, Nr. L 337) (turpmāk – Regula Nr.1535/2007)Eiropas Komisijas 2008.gada 6.augusta Regula (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, Nr. L 214/3) (turpmāk – Regula Nr. 800/2008).Eiropas Komisijas 2006.gada 15.decembra Regula (EK) Nr. 1998/2006 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, Nr. L 379) (turpmāk – Regula Nr. 1998/2006);Komisijas paziņojums Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02) (turpmāk – Kopienas pamatnostādnes). |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Regulas Nr. 1857/2006 1.panta 1.punkts;* | *Noteikumu projekta 2.punkts* | *Ieviesta pilnībā* | *Neparedz stingrākas prasības* |
| *Regulas Nr. 1535/2007 1.pants;* | *Noteikumu projekta 6.punkts* | *Ieviesta pilnībā* | *Neparedz stingrākas prasības* |
| *Kopienas pamatnostādņu 10.punkts* | *Noteikumu projekta 7.punkts* | *Ieviesta pilnībā* | *Neparedz stingrākas prasības* |
| *Kopienas pamatnostādņu 11.punkts* | *Noteikumu projekta 7.punkts* | *Ieviesta pilnībā* | *Neparedz stingrākas prasības* |
| *Regulas Nr. 1535/2007 3.panta 2.punkts;* | *Noteikumu projekta 8.punkts* | *Ieviesta pilnībā* | *Neparedz stingrākas prasības* |
| *Regulas Nr. 800/2008 12.pants* | *Noteikumu projekta 9.punkts* | *Ieviesta pilnībā* | *Neparedz stingrākas prasības* |
| *Regulas Nr. 800/2008 13.pants* | *Noteikumu projekta 9.punkts* | *Ieviesta pilnībā* | *Neparedz stingrākas prasības* |
| *Regulas Nr. 800/2008 1.panta 2.punkts* | *Noteikumu projekta 9.punkts* | *Ieviesta pilnībā* | *Neparedz stingrākas prasības* |
| *Regulas Nr. 800/2008 1.panta 3.punkts* | *Noteikumu projekta 9.punkts* | *Ieviesta pilnībā* | *Neparedz stingrākas prasības* |
| *Regulas Nr. 800/2008 1.panta 6.punkts* | *Noteikumu projekta 9.punkts* | *Ieviesta pilnībā* | *Neparedz stingrākas prasības* |
| *Regulas Nr. 800/2008 1.panta 7.punkts* | *Noteikumu projekta 9.punkts* | *Ieviesta pilnībā* | *Neparedz stingrākas prasības* |
| *Regulas Nr. 1857/2006 4.pants;* | *Noteikumu projekta 10.punkts* | *Ieviesta pilnībā* | *Neparedz stingrākas prasības* |
| *Regulas Nr. 1857/2006 1.panta 2.punkts;* | *Noteikumu projekta 10.punkts* | *Ieviesta pilnībā* | *Neparedz stingrākas prasības* |
| *Kopienas pamatnostādņu 10.punkts* | *Noteikumu projekta 11.punkts* | *Ieviesta pilnībā* | *Neparedz stingrākas prasības* |
| *Kopienas pamatnostādņu 11.punkts* | *Noteikumu projekta 11.punkts* | *Ieviesta pilnībā* | *Neparedz stingrākas prasības* |
| *Regulas Nr. 800/2008 12.panta 2.punkts* | *Noteikumu projekta 12.punkts* | *Ieviesta pilnībā* | *Neparedz stingrākas prasības* |
| *Regulas Nr. 1857/2006 4.panta 2.punkts;* | *Noteikumu projekta 18.punkts* | *Ieviesta pilnībā* | *Neparedz stingrākas prasības* |
| *Regulas Nr. 1535/2007 4.panta 1.punkts;* | *Noteikumu projekta 20.punkts* | *Ieviesta pilnībā* | *Neparedz stingrākas prasības* |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav.  |
| Cita informācija | Nav. |

|  |
| --- |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav. |
|  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav. | Nav. | Nav. |
|  |  |  |

|  |  |
| --- | --- |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. |
| Cita informācija | Nav. |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Noteikumu projekta izstrādes procesā tika iesaistīta Hipotēku banka un biedrību „Zemnieku Saeima”, kas izteica priekšlikumus programmas uzlabošanai.  |
| 2. | Sabiedrības līdzdalība projekta izstrādē | 2011.gada 5.oktobrī tika organizēta Ekonomikas ministrijas sanāksme ar Hipotēku banku. Papildus, notika elektroniska sarakste par noteikuma projekta izstrādes gaitu ar Hipotēku banku. 2012.gada 7.februārī tika saņemta biedrības „Zemnieku Saeimas” vēstule ar iebildumu par noteikumu projekta grozījumiem, kas tika ņemts vērā.  |
| 3. | Sabiedrības līdzdalības rezultāti | Noteikumu projektā ir iestrādāti Hipotēku bankas un biedrības „Zemnieku Saeima” priekšlikumi. Noteikumu projekta izstrāde saskaņota ar Hipotēku banku un biedrību „Zemnieku Saeima”. |
| 4. | Saeimas un ekspertu līdzdalība | Nav attiecināms. |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | Noteikumu projekta izpildē ir iesaistīta Ekonomikas ministrija un Hipotēku banka. |
| 2. Projekta izpildes ietekme uz pārvaldes funkcijā | Noteikumu projekta izpildi nodrošinās Hipotēku bankas darbības ietvaros. |
| 3. Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. Projekta izpildes ietekmes uz pārvaldes institucionālo struktūru. Esošu institūciju likvidācija | Noteikumu projekta izpildei nav nepieciešams likvidēt esošās institūcijas. |
| 5. Projekta izpildes ietekmes uz pārvaldes institucionālo struktūru. Esošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. Cita informācija | Nav. |

Ekonomikas ministrs D.Pavļuts

Vīza: Valsts sekretārs J.Pūce

02.03.2012 15:38

Egita Poļanska

67013108, Egita.Polanska@em.gov.lv